OpenLLM-France/wikimedia huggingface dataset:
# Pascale Casanova

Pascale Casanova (Tours, 14 de febrer de 1959 - 20è districte de París, 29 de setembre de 2018) fou una investigadora i crítica literària francesa.
Entre 1997 i 2010 va dirigir un programa sobre literatura, L'Atelier littéraire, a l'emissora France Culture. També va treballar com a professora visitant a la Universitat Duke.
És coneguda per la seva tesi sobre la «República mundial de les lletres». Les seves investigacions es van centrar en la constitució del camp literari internacional i l'anàlisi dels textos literaris en tant que posicions i objectes de lluita a l'espai mundial. Els seus treballs van continuar la via oberta pel sociòleg Pierre Bourdieu inscrivint el joc de les estructures formals, tals que els paradigmes estètics, en un informe dinàmic, contextualitzant-los en l’àmbit històric.

## Obra destacada

* La republique mondiale des lettres, Paris: Éditions du Seuil, 1999. ISBN 9782757809983, OCLC 277230262
* Kafka en colère: essai, Paris: Seuil, DL 2011. ISBN 9782021046731, OCLC 780284447

## Referències

* ↑ «Major French literary critic Pascale Casanova dies at 59» (en anglès). [Consulta: 1r octubre 2018].
* ↑ Mediapart, Les invités de «Hommage à l'Atelier littéraire» (en francès). Club de Mediapart [Consulta: 19 març 2018].
* ↑ «Program in European Studies Romance Studies» (en anglès). [Consulta: 19 març 2018].
# Guadalaviar

Guadalaviar és un municipi d'Aragó, situat a la província de Terol i enquadrat a la comarca de la Serra d'Albarrasí. Està situat al punt on s'ajuntes les províncies de Terol, Conca i Guadalajara, al lloc on neix el riu Guadalaviar.
# Joan Palau

Joan Palau és el nom dels següents personatges:
* Joan de Palau (bisbe), bisbe d'Elna al segle XVI
* Joan de Palau i Soler (Mataró, 1832 – 1881), eclesiàstic català, vicari capitular de Solsona entre 1853 i 1857
* Joan de Palau i Buxó (Flaçà, 1919 – Banyoles, 1991), pintor paisatgista i professor d'art
* Joan de Palau i Catà, erudit mataroní del segle xix.
* 'Joan Palau', eclesiàstic mallorquí del segle xvii, catedràtic a la Universitat de Barcelona, vicari general de la diòcesi de Sevilla i visitador del Perú
* Pere Joan Palau, alcalde de Sentmenat pels voltants de 1618
* Joan Palau Comas (Eivissa, 1926 – València, febrer del 2002), estudiós eivissenc. Aplegà una gran col·lecció de llibres sobre les Pitiüses, que llegà a l'Arxiu Històric d'Eivissa
* Joan Palau Francàs (Ripoll, 10 de novembre del 1929), directiu del món dels esports, especialment al dels minusvàlids físics
* Joan Palau i Masana (Vilafranca del Penedès, 1963), actor i ballarí, i professor
* Joan Palau i Miralles (Gandesa, 1867 – Tarragona, 1936), alcalde d'Amposta
* Joan Palau i Ramírez, geòleg doctorat per la universitat de Barcelona (1997), autor de diverses publicacions especialitzades
* Joan Palau i Vera (?, 1875 – Barcelona, 1919), pedagog, vinculat a la Institución Libre de Enseñanza, experimentador del mètode Montessori i autor de diverses obres didàctiques. Actualment es lliura el Premi Joan Palau Vera per a treballs de recerca d'estudiants de batxillerat, promogut per la Societat Catalana de Geografia (primera edició 2004, de convocatòria anual)
# Cucut menut

El cucut menut (Cuculus poliocephalus) és una espècie d'ocell de la família dels cucúlids (Cuculidae) que habita boscos i matolls del nord del Pakistan i de l'Índia, Myanmar, Xina, sud de Sibèria, Corea i Japó.
# Bombers d'Esmirna

Bombers d'Esmirna (en turc İzmir İtfaiyesi, oficialment İzmir Büyükşehir Belediyesi İtfaiye Daire Başkanlığı) són els bombers d'İzmir (Esmirna) i de tota la Província d'İzmir. Els bombers contemporanis de la ciutat d'Esmirna foren establerts el 1897, durant els temps otomans.

## Història

Fins a finals del segle xix, a Esmirna, com en totes les grans ciutats de l'Imperi Otomà els tulumbacılar (tulumbadjis) s'encarregaven d'apagar els incendis. Els bombers contemporanis de la ciutat foren organitzats el 1897, per un expert hongarès, anomenat Greskoviç o Groskoviç, convidat per les companyies asseguradores estrangeres establertes a la ciutat.

## Era republicana

Una llei de 1924 dona la responsabilitat de formar companyies de bombers (itfaiye) als ajuntaments locals. Des del 2013 els 29 ajuntaments metropolitans (büyükşehir belediyeleri, com el d'Esmirna) de Turquia són els encarregats de donar un servei municipal a tota la seva província.

## Dones bomber

Els Bombers d'Esmirna estan composts per bomberes des fa anys. Des del 2009 també participen dones en el Serviu AKS, "el més perillós", que, entre altres funcions, intervé en els incendis industrials. Les bomberes sense graduació s'anomenen "er", igual que els bombers. Pelin Parlak, bombera com el seu pare i el seu marit diu: "la gent pensa que nosaltres seiem aquí a la oficina o anem a salvar gats dels arbres, moltes vegades treballem 24 hores en condicions difícils; les persones de vegades ens criden "germà", però quan ens treiem el casc s'excusen."

## Activitats esportives

Els Bombers de l'Ajuntament Metropolità d'Esmirna representen a Turquia en les Olmpíades de Bombers, tant en homes, com, des del 2015, en dones.
Els Bombers d'Esmirna seran els amfitrions del Campionat d'Esports de Rescat i Incendis de 2016, entre el 25 de setembre i l'1 d'octubre de 2016.

## Notes

* ↑ "Er" significa tant soldat sense rang com "home", en turc.

## Referències

* ↑ Erkan Serçe. Tanzimat'tan Cumhuriyet'e İzmir'de Belediye, 1868-1945. Dokuz Eylül Yayınları, 1998. ISBN 978-975-6981-06-1.
* 1 2 http://www.izmir.bel.tr/iydem/pages/BagimsizSayfa.aspx?Id=6
* ↑ Bülent Şenocak. Levant'ın yıldızı İzmir: Levantenler, Rumlar, Ermeniler ve Yahudiler. Şenocak, 2003. ISBN 978-975-288-064-1.
* ↑ http://dergipark.ulakbim.gov.tr/sduiibfd/article/viewFile/5000122151/5000112457 Arxivat 2016-05-03 a Wayback Machine.
* ↑ http://www.memurlar.net/haber/130746/
* ↑ http://www.a24.com.tr/haber/izmir-itfaiyesinin-kadin-erleri-sasirtiyor-40063479.html?h=11
* ↑ http://www.haberler.com/kadin-itfaiyeciler-olimpiyat-takimi-kurdu-1-6908367-haberi/
* ↑ http://interfiresport.com/en/activity/docs/785/ Arxivat 2016-04-26 a Wayback Machine.
* ↑ http://www.aydinlikgazete.com/toplum/dunya-itfaiyecileri-izmiri-secti-h79764.html Arxivat 2016-06-11 a Wayback Machine.

## Enllaços externs

* Pàgina oficial dels Bombers d'Esmirna (turc)
* Fotoreportatge sobre les bombers dones d'İzmir İtfaiyesi (turc)
* Fotoreportatge sobre la mort en acció d'un bomber d'Esmirna i el seu funeral (turc)
* Bombers d'Esmirna en acció (Dona bomber plorant la mort del seu company)
# Sulfat de zinc

El sulfat de zinc és un compost químic cristal·lí, incolor i soluble en aigua. La seva fórmula química és ZnSO₄.

## Formes hidratades

A temperatura ambient acostuma a presentar-se en forma heptahidratada (ZnSO₄·7H₂O). A 30 °C perd una molècula d'aigua (ZnSO₄·6H₂O). A 70 °C perd cinc molècules més d'aigua, quedant-se amb una única molècula. Finalment, a 280 °C perd l'última molècula d'aigua i es transforma en la sal anhidra.

## Usos

S'utilitza com a suplement de zinc per a l'alimentació animal, en adobs agrícoles i com a conservant de la fusta.

## Referències

* ↑ Zinc Sulfate
# Patricia Janečková

Patricia Janečková (Münchberg, 18 de juny de 1998 - Ostrava, 1 d'octubre de 2023) fou una soprano d'òpera eslovaca nascuda a Alemanya. L'any 2010 va guanyar el concurs del programa de televisió de cerca de talents Talentmania, i va esdevenir famosa en ser retransmès per la CNN poc després de guanyar.

## Referències

* ↑ Simon, Lluís. «El càncer s'emporta la jove i prometedora soprano Patricia Janecková», 04-10-2023. [Consulta: 4 octubre 2023].
* ↑ «Patrícia Janečková: Anděl, který padl na zem». Arxivat de l'original el 2014-08-18. [Consulta: 8 abril 2015].
* ↑ Transcript of TV show CNN Newsroom on December 10, 2010
# Guinecourt

Guinecourt és un municipi francès situat al departament del Pas de Calais i a la regió dels Alts de França. L'any 2007 tenia 19 habitants.

## Demografia
### Població

El 2007 la població de fet de Guinecourt era de 19 persones. Hi havia 8 famílies de les quals 4 eren unipersonals (4 homes vivint sols) i 4 parelles sense fills.
La població ha evolucionat segons el següent gràfic:
Habitants censats

### Habitatges

El 2007 hi havia 10 habitatges, 8 eren l'habitatge principal de la família, 1 era una segona residència i 1 estava desocupat. Tots els 10 habitatges eren cases. Dels 8 habitatges principals, 7 estaven ocupats pels seus propietaris i 1 estava llogat i ocupat pels llogaters; 2 tenien tres cambres, 2 en tenien quatre i 4 en tenien cinc o més. 8 habitatges disposaven pel capbaix d'una plaça de pàrquing. A 6 habitatges hi havia un automòbil i a 2 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Guinecourt el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 4 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 12 persones, 6 eren actives i 6 eren inactives. Les 6 persones actives estaven ocupades(4 homes i 2 dones).. De les 6 persones inactives 2 estaven jubilades, 2 estaven estudiant i 2 estaven classificades com a «altres inactius».

### Activitats econòmiques

L'any 2000 a Guinecourt hi havia 3 explotacions agrícoles que ocupaven un total de 312 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Guinecourt a l'INSEE.
* Évolution et structure de la population Fitxa amb el detall de dades de Guinecourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Joaquín Abarca Blanque

Joaquín Abarca Blanque (Osca, 22 de maig de 1778 - Torí, 21 de juny de 1844) fou bisbe de Lleó i conseller de Carles Maria Isidre de Borbó, pretendent al tron d'Espanya durant la Primera Guerra Carlina. En la seva època va ser conegut vulgarment com el bisbe de León.
Va estudiar filosofia i va rebre el grau de doctor en dret civil i canònic. El 1837 va ser nomenat cap del govern carlista. El 1804 va ser nomenat canonge doctoral de la catedral de Tarassona. El 1822, durant el Trienni Liberal, va haver de fugir a França, perseguit per les seves activitats anti-liberals. Quan va ser restablit l'absolutisme en 1824, Ferran VII li va concedir el bisbat de Lleó. Un any després va ser nomenat Conseller d'Estat, càrrec que no va exercir correctament pel que va haver de tornar al bisbat. En 1839 va marxar a França. Va morir en el desterrament, prop de Torí. Simpatitzant de la causa carlina, es va incorporar al seguici de don Carlos arran de la mort de Ferran VII, acompanyant-lo en el seu exili a Portugal i posterior viatge a Anglaterra. Va ser un personatge clau en aquest seguici, home de confiança i conseller del reclamant fins al punt que va ser nomenat president del seu ministeri amb competències en Gràcia i Justícia. Feroç enemic del general Maroto, va fustigar en contra seva a don Carlos en diverses ocasions. Des del punt de vista militar era, segons els biògrafs historiadors, poc eficient i els consells que va donar en aquest terreny van resultar infructuosos. Va ser expulsat a França al final de la Primera Guerra Carlina, on es va reunir un temps després amb don Carlos al seu exili.

## Referències

* ↑ Joaquín Abarca, Biografías y Vidas, 2004-14

## Bibliografia

* Pirala, Antonio, Historia de la guerra civil y de los partidos liberal y carlista. Segunda edición. Aumentada con la Regencia de Espartero. Madrid. Mellado. 1868-71. Seis tomos.
* Isidoro Magues, Don Carlos e i suoi Difensori. Firenze 1837.

## Enllaços externs

* Catholic hierarchy
* Joaquín Abarca, Biografías y Vidas, 2004-14
# Decodon grandisquamis

Decodon grandisquamis és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 18,5 cm de longitud total.

## Distribució geogràfica

Es troba a Moçambic.

## Referències

* ↑ ITIS (anglès)
* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Conentració de corrent

La concentració de corrent (també efecte d'aglomeració actual, o CCE) és una distribució no uniforme de la densitat de corrent a través d'un conductor o semiconductor, especialment a les proximitats dels contactes elèctrics i sobre les unions PN.
L'amuntegament actual és un dels factors que limita l'eficiència dels díodes emissors de llum. Els materials amb baixa mobilitat de portadors de càrrega (per exemple, fosfur d'alumini i gal·li (AlGaInP)) són especialment propensos als fenòmens de concentració de corrent. És el mecanisme de pèrdua dominant en alguns LED, on les densitats de corrent, especialment al voltant dels contactes del costat P, arriben a una àrea de les característiques d'emissió amb menor brillantor/eficiència de corrent.
L'amuntegament actual pot provocar un sobreescalfament localitzat i la formació de punts calents tèrmics, en casos catastròfics que condueixen a l'embalament tèrmic. La distribució no homogènia del corrent també agreuja els efectes d'electromigració i la formació de buits (vegeu, per exemple, l'efecte Kirkendall). La formació de buits provoca una no homogeneïtat localitzada de la densitat de corrent, i l'augment de la resistència al voltant del buit provoca un augment de temperatura més localitzat, que al seu torn accelera la formació del buit. Per contra, la reducció localitzada de la densitat de corrent pot conduir a la deposició dels àtoms migrats, la qual cosa condueix a una major reducció de la densitat de corrent, una major deposició de material i la formació de turons, que poden provocar curtcircuits.
En els grans transistors d'unió bipolar, la resistència de la capa base influeix en la distribució de la densitat de corrent a través de la regió base, especialment al costat de l'emissor.

## Referències

* ↑ «Current Crowding Effect - an overview | ScienceDirect Topics» (en anglès). https://www.sciencedirect.com.+[Consulta: 9 novembre 2022].
* ↑ «Optoelectronics: Infrared devices around 10μm wavelength» (en anglès). IMEC. IMEC. Arxivat de l'original el 26 febrer 2009. [Consulta: 31 juliol 2017].
* ↑ «Electromigration: What is electromigration?» (en anglès). Middle East Technical University. [Consulta: 31 juliol 2017].
* ↑ Van Zeghbroeck, Bart. «Principles of Semiconductor Devices: Ch. 5 Bipolar Junction Transistors 5.4. Non-ideal effects» (en anglès). truenano.com.
# Singalila

Singalila és una serralada de l'estat de Sikkim i el districte de Darjeeling a Bengala Occidental, a l'Índia, que forma la frontera occidental de l'estat de Sikkim amb Nepal. Alguns pics superen els 6.200 metres. El més important és el Kanchenjunga, i altres destacats són el Sabargam, el Kabru, Kabru Dome, Siniolchu, Pandim, Simvo, Jonsang, Kanglakhang, Pyramid, Talung, els bessons Rathong i Kokthang, el Singalila, el Sandakphu i el Phalut. El drenatge de la part occidental es va cap al Tambar i el de la part oriental cal el Great Rangit, afluent del Tista. El cim que li dona nom té una altura de 3.760 metres.

## Vegeu també

* Ramman.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* [http ://www.suite101.com/article.cfm/indian_himalayas/21590 Arxivat 2000-10-31 a Wayback Machine. Muntanyes de Sikkim per Ashish Kaul]
# Pedro Neto

Pedro Lomba Neto (Viana do Castelo, 9 de març de 2000) és un futbolista professional portuguès que juga com a volant esquerre pel Chelsea FC anglès i per la selecció portuguesa.

## Referències

* ↑ «Pedro Neto» (en portuguès). Futebol 365. [Consulta: 19 agost 2019].

## Enllaços externs

* Pedro Neto, fitxa a ForaDeJogo
* Dades de la lliga portuguesa (portuguès)
* Dades estadístiques sobre Pedro Neto a soccerbase.com
* Dades amb Portugal (portuguès)
* Pedro Neto a National-Football-Teams.com (anglès)
# Gonzalo Gómez

Gonzalo Gómez és el nom dels següents personatges:
* Gonzalo Gómez (pintor) (1531-1585), pintor espanyol;
* Gonzalo Gómez Sáenz, futbolista espanyol;
* Gonzalo Gómez Soto, enginyer i polític colombià;
* Gonzalo Gómez de Espinosa, capità del vaixell Trinidad.
# Danny Ocean

Danny Ocean (Caracas, 5 de maig de 1992) nom artístic de Daniel Alejandro Morales Reyes és un cantant, dissenyador gràfic i productor veneçolà, de musicà llatina, reguetón, dancehall i moombahton. Ha estat nominat a múltiples premis, i es reconegut pel tema que el va fer-se conèixer «Me rehúso», el qual va penjar l'any 2016 a través del seu canal de YouTube.
Ocean va ser el primer cantant veneçolà a arribar a les més de mil milions de reproduccions a YouTube-dos mil milions de descàrregues a tot el món per ITunes i Spotify. El seu senzill «"Me Rehúso"» va ser certificat com sèptuple platí per PROMUSICAE, la qual cosa li va inspirar a crear una versió en anglès de la cançó, anomenada «Baby I Won't». Després del seu debut amb el senzill, Danny va llançar altres temes com «Dembow» i «Vuelve». Més tard sortirien temes com «Epa Wei», produïda per Skrillex i Looking For ', al costat de Digital Farm Animals. A més va participar en l'àlbum Global Citizen Pt.1 de Coldplay sota el nom de Los Unidades, amb la cançó «Voodoo».
El 2017, va signar un contracte amb les discogràfiques Warner Music Group i Atlantic Records. El 2019, va llançar el seu primer àlbum d'estudi titulat 54 + 1, essent molt ben rebut per la crítica especialitzada.

## Referències

* ↑ «Pandora Predictions Chart: Tash Sultana Leads, SahBabii ‘Pulls Up’» (en inglés). DJs Danny Ocean and Mike Perry debut, 01-05-2017. [Consulta: 14 juny 2017].
* ↑ «Biografía de Danny Ocean», 19-08-2017. [Consulta: 19 agost 2017].
* ↑ «"Me Rehúso", lo nuevo de Daniel O.C.T», 17-03-2016. Arxivat de l'original el 2018-08-05. [Consulta: 25 maig 2017].
* ↑ «Conozca a Danny Ocean, la mente detrás del éxito 'Me rehúso'», 22-05-2017. [Consulta: 23 maig 2017].
* ↑ «La nueva sensación de Spotify que llegó al número 1 en Chile esta semana», 18-04-2017. [Consulta: 14 juny 2017].
# Brachyrhaphis rhabdophora

Brachyrhaphis rhabdophora és un peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 6 cm de longitud total.

## Distribució geogràfica

Es troba a Centreamèrica: Costa Rica.

## Referències

* ↑ BioLib (anglès) i (txec)
* ↑ UNEP-WCMC Species Database (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Tania Stene

Tania Stene (també Tanya Stene, Tanja Stene, Nacht, Nachthexe) és una artista interdisciplinària noruega. Treballa amb diferents tècniques com olis/acrílics, fotografia, collage, vídeo, so i instal·lació. Originalment coneguda com la meitat del duo de música ambiental ritual Aghast (juntament amb Andréa Nebel), la seva música més nova és més experimental i sorollosa (col·laboració amb Alexei Borisov a Fabriksampler V2 - Pharmafabrik Recordings). És coneguda per la portada i les sessions de fotos d'algunes de les bandes de black metal noruegues més grans dels anys 90, com Darkthrone, Ulver, Thorns, Satyricon, Burzum, Emperor i Sunn O))) i àlbums en directe. Tania Stene va estar casada amb Fenriz (Darkthrone). També és coneguda per la seva portada de Bergtatt, Nattens Madrigal i Hliðskjálf, i per les sessions de fotos oficials d'⁣Isengard i Thorns.

## Referències

* ↑ Music Norway.
* ↑ Metaladies.com. Aghast.
* ↑ Musiquemachine. Alexei Borisov and Tania Stene.
* ↑ Metal Hammer. BlekkMetal-Festival: Tania Stene (verantwortlich für Artworks für Darkthrone und Ulver.
* ↑ Blabbermouth.net. Original Burzum Artwork Being Auctioned.
* ↑ Pitchfork. Sunn O))) - Dømkirke.
* ↑ Creative Review. Sunn 0))) and the art of being heavy Arxivat 2016-06-09 a Wayback Machine..
* ↑ Rockline. Hexerei im Zwielicht der Finsternis Arxivat 2016-03-09 a Wayback Machine..
* ↑ All Music.
# Pedro Muñoz

Pedro Muñoz és un municipi de la província de Ciudad Real a la comunitat autònoma de Castella-La Manxa. Limita al nord amb El Toboso, a l'oest amb Campo de Criptana, a l'est amb Mota del Cuervo i Las Mesas i al sud amb Socuéllamos i Tomelloso.

## Personatges il·lustres

* Alejandro Muñoz Pulpón, ciclista.
* Federico Rafael Soriano Cañas, escriptor i poeta.
* Bernabé Ramos Ramírez de Arellano, pintor.
* Josep Lluís Laguía i Martínez, ciclista.
* José Manuel Exojo Mena, pintor.
* José Manuel Rodríguez Carretero, polític.
* Juan Mayordomo, refundador del poble.
* Juande Ramos, entrenador de futbol.
* Rosa Rosado, locutora de ràdio.
* Santiago Garci, pintor.

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Antonio Delgado Pulpón | UCD | 19/04/1979 |
| 1983 - 1987 | Antonio Delgado Pulpón | Asociación Provincial Independiente, API, en coalició amb AP. | 28/05/1983 |
| 1987 - 1991 | Pedro Luis Fernández Peinado | Aliança Popular (Partit Popular des de 1989) en coalició smb CDS i PDP. | 30/06/1987 |
| 1991 - 1995 | José Ortiz Bascuñana | PSOE | 15/06/1991 |
| 1995 - 1999 | José Ortiz Bascuñana | PSOE, en coalició amb IU. | 17/06/1995 |
| 1999 - 2003 | Ángel Exojo Sánchez-Cruzado | Partit Popular | 03/07/1999 |
| 2003 - 2007 | Ángel Exojo Sánchez-Cruzado | Partit Popular | 14/06/2003 |
| 2007 - 2011 | Ángel Exojo Sánchez-Cruzado | Partit Popular | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Enllaços externs

* Ajuntament de Pedro Muñoz
* Pedromunoz.tk Arxivat 2009-02-03 a Wayback Machine.
* Pedromuñoz FM